hotchpotch/miracl-hf-unified huggingface dataset:
बिर अल-अबेद
बिर अल-अबेद मिस्र के उत्तर सीनाई प्रान्त में स्थित एक नगर है।
यूसूरा मर्दीनी
यूसुरा मर्दिनी: Yusra Mardini, सीरियाई तैराक है जो वर्तमान में बर्लिन , जर्मनी में रह रही है। वह रिफ्यूजी ओलंपिक एथलीट्स टीम (आरओटी) की सदस्य थी, जो ओलंपिक ध्वज के तहत रियो डी जनेरियो में 2016 ग्रीष्मकालीन ओलंपिक में भाग लिया था।. 27 अप्रैल 2017 को, मर्दनी को यूएनएचसीआर का सद्भावना राजदूत नियुक्त किया गया था। .
भारत सरकार द्वारा अनुदानित संस्थान
राष्‍ट्रीय संस्‍थान की सूची
आरोग्य वटी
यह आयुर्वेद में एक प्रकार की औषधि है जो नीम, गिलोय और तुलसी के मिश्रण से बनी है।
नीमघन सत्, गिलोयघन सत् एवं तुलसीघन सत्
१.       यह वटी स्वास्थ्यवर्धक एवं जीवाणु संक्रमण का निवारण करने वाली है।
२.       ज्वर, शीत एवं कफज रोगों में  गुणकारी है।
३.       यह रोग प्रतिरोधक क्षमता बढ़ाने वाली वटी है।
४.       इसके नित्य प्रति सेवन से त्वकरोग तथा त्रिदोष विषमता दूर होती है।
५. यह श्वसन संक्रमण से पीड़ित लोगों के लिए उपयोगी है।
६. यह गठिया, दमा, आदि स्व-प्रतिरक्षण विकारों क उपचार के लिए अच्छा इलाज है।
छिपलाकोट
छिपलाकोट,जिसे स्थानी भाषा में छिपुलधुरा कहा है, पिथौरागढ़ जिले के काली नदी और गोरी नदी के बीच उत्तराखण्ड में स्थित है। यह पर्वत क्षृंखला पंचाचुली पहाड़ियों के दक्षिण में स्थित है। यहाँ की सबसे ऊँची चोटी नाजूरीकोट है। इसकी लम्बाई 4497 मीटर है।
स्थानीय लोगों के लिए यह क्षेत्र अत्यंत पवित्र एवं महत्वपूर्ण है।
ठाकुर जगन्मोहन सिंह
ठाकुर जगन्मोहन सिंह (१८५७ विजयराघवगढ़ -- ४ मार्च १८९९ सुहागपुर) हिन्दी के भारतेन्दुयुगीन कवि, आलोचक और उपन्यासकार तथा जगन्मोहन मण्डल के संस्थापक थे। छत्तीसगढ़ में ठाकुर जगमोहनसिंह का हिन्दी का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।
जगन्मोहन सिंह का जन्म श्रावण शुक्ल १४, सं. १९१४ वि. को हुआ था। ये विजयराघवगढ़ (मध्यप्रदेश) के राजकुमार थे। अपनी शिक्षा के लिए काशी आने पर उनका परिचय भारतेंदु और उनकी मंडली से हुआ। हिंदी के अतिरिक्त संस्कृत और अंग्रेजी साहित्य की उन्हें अच्छी जानकारी थी। ठाकुर साहब मूलत: कवि ही थे। उन्होंने अपनी रचनाओं द्वारा नई और पुरानी दोनों प्रकार की काव्यप्रवृत्तियों का पोषण किया।
उनके तीन काव्यसंग्रह प्रकाशित हैं : (१) 'प्रेम-संपत्ति-लता' (सं. १९४२ वि.), (२) 'श्यामालता' और (३) 'श्यामासरोजिनी' (सं. १९४३)। इसके अतिरिक्त इन्होंने कालिदास के 'मेघदूत' का बड़ा ही ललित अनुवाद भी ब्रजभाषा के कबित्त सवैयों में किया है। हिंदी निबंधों के प्रथम उत्थान काल के निबंधकारों में उनका महत्वपूर्ण स्थान है। शैली पर उनके व्यक्तित्व की अनूठी छाप है। वह बड़ी परिमार्जित, संस्कृतगर्भित, काव्यात्मक और प्रवाहपूर्ण होती हैं। कहीं-कहीं पंडिताऊ शैली के चिंत्य प्रयोग भी मिल जाते हैं। 'श्यामास्वप्न' उनकी प्रमुख गद्यकृति है, जिसका संपादन कर डॉ. श्रीकृष्णलाल ने नागरीप्रचारिणी सभा द्वारा प्रकाशित कराया है। इसमें गद्य-पद्य दोनों हैं, किंतु पद्य की संख्या गद्य की अपेक्षा बहुत कम है। इसे भावप्रधान उपन्यास की संज्ञा दी जा सकती है। आद्योपांत शैली वर्णानात्मक है। इसमें चरित्रचित्रण पर ध्यान न देकर प्रकृति और प्रेममय जीवन का ही चित्र अंकित किया गया है।
कवि की शृंगारी रचनाओं की भावभूमि पर्याप्त सरस और हृदयस्पर्शी होती है। कवि में सौंदर्य और सुरम्य रूपों के प्रति अनुराग की व्यापक भावना थी। आचार्य रामचंद्र शुक्ल का इसीलिए कहना था कि 'प्राचीन संस्कृत साहित्य' के अभ्यास और विंध्याटवी के रमणीय प्रदेश में निवास के कारण विविध भावमयी प्रकृति के रूपमाधुर्य की जैसी सच्ची परख जैसी सच्ची अनुभूति इनमें थी वैसी उस काल के किसी हिंदी कवि या लेखक में नहीं पाई जाती (हिंदी साहित्य का इतिहास, पृ. ४७४, पंचम संस्करण)। मानवीय सौंदर्य को प्राकृतिक सौंदर्य के संदर्भ में देखने का जो प्रयास ठाकुर साहब ने छायावादी युग के इतने दिनों पहले किया इससे उनकी रचनाएँ वास्तव में 'हिंदी काव्य में एक नूतन विधान' का आभास देती हैं। उनकी व्रजभाषा काफी परिमार्जित और शैली काफी पुष्ट थी।
उपन्यास : श्यामास्वप्न
कविता संग्रह : श्यामालता, प्रेम संपत्तिलता, श्यामा सरोजनी
नाटक : हुक्के वाला
अनुवाद : मेघदूत, ऋतुसंहार, देवयानी
भारतीय मिठाई
भारतीय मिठाइयाँ या मिष्ठान्न शक्कर, अन्न और दूध के अलग अलग प्रकार से पकाने और मिलाने से बनती हैं। खीर और हलवा सबसे सामान्य मिठाइयाँ हैं जो प्रायः सभी के घर में बनती हैं। ज्यादातर मिठाइयाँ बाज़ार से खरीदी जाती हैं। मिठाई बनाने वाले पेशेवर बावर्चियों को 'हलवाई' कहते हैं।
भारत की संस्कृति के ही अनुसार यहां हर प्रदेश की मिठाई में भी विभिन्नता है। उदाहरण के लिए बंगाली मिठाइयों में छेने की प्रमुखता है तो पंजाबी मिठाइयों में खोये की। उत्तर भारत की मिठाइयों में दूध की प्रमुखता है तो दक्षिण भारत की मिठाइयों में अन्न की।
त्योहारों व पारिवारिक अनुष्ठानों में मिठाई का बहुत महत्व होता है। दैनिक जीवन में मिठाई खाने के बाद खाई जाती है। कुछ मिठाइयों को खाने का समय निर्धारित होता है जैसे जलेबी सुबह के समय खाई जाती है, तो कुछ मिठाइयाँ पर्वों से संबंधित होती हैं, जैसे गुझिया उत्तर भारत में होली पर और दक्षिण भारत में दिवाली पर बनाने की परम्परा है।
जगन्मोहन वर्मा
बाबू जगन्मोहन वर्म्मा () हिन्दी साहित्यकार थे जिनका जन्म सन् 1870 ई० (१९२७ संवत) में हुआ। हिन्दीशब्दसागर के निर्माण में उनका अप्रतिम योगदान था।
श्रीलंकाई एक दिवसीय अंतरराष्ट्रीय विकेटकीपरों की सूची
यह श्रीलंकाई क्रिकेट टीम के एक दिवसीय अंतर्राष्ट्रीय विकेटकीपरों की एक कालानुक्रमिक सूची है जिन्होंने श्रीलंका के लिए कम से कम एक मैच में विकेटों के पीछे विकेट कीपिंग हो।
वर्गविहीन समाज
वर्गविहीन समाज (Classless society) से तात्पर्य ऐसे समाज से है जिसमें किसी भी व्यक्ति का जन्म किसी सामाजिक वर्ग (social class) में नहीं होता। वर्गविहीन समाज में सम्पत्ति, आय, शिक्षा, संस्कृति, या सामाजिक नेटवर्क आदि के अन्तर बाद में पैदा हो सकते हैं, किन्तु वे सभी व्यक्ति की अपने अनुभव एवं कार्यों से निर्धारित होते हैं।
सागरीय नितल से निमज्ज्न से बने द्वीप
नितल की गहराई लगभग 3000 मीटर से 6000 मीटर तक होती है जिन्हें महासागरीय मैदान भी कहा जाता है।
जोआकिम दु बेले
जोआकिम दु बेले (Joachim du Bellay या Joachim Du Bellay ; ; 1522 ई – 1 जनवरी 1560) एक फ्रान्सीसी कवि, आलोचक एवं प्लीदे (Pléiade) का सदस्य था।
उसका जन्म आंजु के निकट लिरे में सन् १५२५ में हुआ था। छोटी अवस्था में ही उनके माता-पिता की मृत्यु हो गई। बड़े भाई ने उनकी शिक्षा पर समुचित ध्यान नहीं दिया। उसने २३ वर्ष की अवस्था में पातिएर में कानून का, और तदुपरांत पेरिस में साहित्य का अध्ययन किया। सन् १५४७ में पातिएर जाते समय मार्गस्थित एक पांथशाला में अकस्मात् रासार से उनकी भेंट हुई जिसके परिणामस्वरूप 'प्लेयाद' (सप्त-कवि-मंडल) की स्थापना हुई। प्लेयाद का नामकरण 'तोमेली' नामक राजा के समय के अलेग्ज़ैंड्रिव कवियों के आधार पर हुआ। दु बेले ने इस कविमंडल की एक घोषणा (१५४९) लिखी है जिसका नाम है 'ला दे फ्रांस ए लिलु स्त्रासियों दे ला लांग फ्रासेस'। उनकी पुस्तक 'आलिव' फ्रेंच साहित्य में अपने ढंग की प्रथम सॉनेट-शृंखला है। इसका स्वरूप पेट्रियार्कियन है और इसमें मादमासेल दि व्हिआल के प्रति आध्यात्मिक प्रेम का विशद वर्णन है।
जोआकिम अपने चचेरे भाई कार्डिनल दु बेले के साथ, जो रोम के राजदूत थे (१५५३), सेक्रेटरी बनकर गए। वहाँ चार वर्ष के प्रवासकाल में आपने ग्रीक, लैटिन और इटैलियन साहित्य का विस्तृत अध्ययन किया जिसके परिणामस्वरूप 'लेआंतिकिते द रोम' और 'ले रग्रे' की रचना हुई। वहाँ से फ्रांस लौटने पर आपने लेव्हैर रुतिक, 'ले पोएत कुर्जिजां' और लैटिन के दो पद्यसंग्रह प्रकाशित किए। निर्धनता एवं अस्वस्थता के कारण अल्पावस्था में ही १८ जनवरी, सन् १५६० को आपका देहांत हो गया।
आप स्वच्छंदतावाद की प्रतिष्ठा के पूर्व ही स्वच्छंतावादी (रोमेंटिसिस्ट) थे। आपकी कविताओं में मैत्री, देशभक्ति तथा प्रेम का चित्रण प्रधान है। आपकी कविताओं में रूपसौंदर्य के साथ साथ भावों की कोमलता भी दिखाई पड़ती है। फ्रांस में सानेट 'सें जैले' द्वारा आरंभ किया गया किंतु उसका प्रचलन दु बेले द्वारा ही हुआ। पोएम कुर्तिजा दरबारी कवियों का व्यंग्यचित्र है। इसी सर्वोकृष्ट व्यंग्यकाव्य ने फ्रेंच भाषा में व्यंग्य एवं परिहास का शुभारंभ किया। लेव्हेर रुस्तिक में सुंदर ग्राम्य चित्र हैं। ले जांतिकिते द रोम में, जो एडमंड द्वारा अंग्रेजी में अनूदित है, रोम की प्राचीन गारिमा के प्रतिकूल उसकी वर्तमान भ्रष्टताजनित कविहृदय के विषाद की अभिव्यक्ति है। ले रेग्रे में लायर नदी के तट के प्रति कवि का व्यक्त अनुराग तथा उसकी रोमन प्रेमिका फासतिना के वियोग में लिखे गए सानेट हैं। यदि आपकी कविताओं की तुलना आपके पूर्ववर्ती श्रेष्ठ कवियों की रचनाओं से की जाय तो आपमें बलवत्तर मूर्तिमत्ता, गीत की प्रलंबता, भाषा का अधिक सौष्ठव तथा अनुभव का बृहत्तर विस्तार दिखाई पड़ता है।
'ला देफास' फ्रेंच कवि 'मारो' के प्रतिकूल रॉसार संप्रदाय की काव्यसंबंधी घोषणा है। यह सिविले के 'आर पोएतिक' का खंडनमंडन-कारी पूरक ग्रंथ है। इसमें पुरातनता के अनुकरण, ग्रीक एवं लैटिन शब्दों के विवेकपूर्ण ग्रहण द्वारा फ्रेंच भाषा की समृद्धि, प्राचीन विस्मृत फ्रेंच शब्दों के पुनर्ग्रहण, टेकनिकल शब्दावली के प्रयोग और पुराने फ्रेंच स्वरूपों के स्थान पर क्लैसिकल स्वरूपों की स्थापना का समर्थन किया गया है। 'ला दे फ्रांस' ने कविता के सम्मान की स्थापना की और क्लैसिकल सिद्धांत पर बल दिया। 'प्लेयाद' (सप्तकविमंडल) ने स्वच्छंद क्रांति द्वारा फ्रेंच कविता की महत्ता बढ़ाने का प्रयत्न किया जो केवल विकासात्मक प्रणाली द्वारा प्रतिष्ठित करना तथा उसे सभी प्रकार के विषयों एवं विचारों की अभिव्यक्ति का साधन बनाना था।
जोज़ेफीन
जोज़ेफीन डी ब्युहार्नैस (Joséphine de Beauharnais ; (; "née" Tascher de la Pagerie; 23 जून 1763 – 29 मई 1814) नैपोलियन प्रथम की पहली पत्नी (अतः, प्रथम फ्रेंच सामाग्री) थी।
मेरी रोज़ जोज़ेफीन ताखे द ला पागरी का जन्म २३ जून, १७६३ ईo को मार्तिनिक के द्वीप में हुआ था। वह लेफ्टिनेंट जोसेफ टासर द ला पागरी की सबसे बड़ी बेटी थी १६ वर्ष की अवस्था में जोज़ेफीन का विवाह वाइकाउंट अलेक्जांद्र बोहार्ने से हुआ और वह दो पुत्रों की माँ बनी। फ्रांसीसी क्रांति के समय जेकोविंस द्वारा संदिग्ध घोषित होने पर उसका पति बंदी बना लिया गया और दंडित हुआ। जोज़ेफान अत्यंत दुर्भाग्यपूर्ण और कठिन परिस्थितियों से घिर गई। किंतु परिस्थितियाँ बदलीं और १७९५ ईo तक वह पेरिस में रानी बन चुकी थी। वह समय था जब नेपोलियन बोनापार्टं उन्नत्ति के शिखर पर चढ़ रहा था। नेपोलियन के इटली की सेना का प्रधान नियुक्त होने के समय जोज़ेफीन ने उससे विवाह कर लिया।
उसके विद्रोहकाल में जोज़ेफीन को लिखे बोनापार्ट के पत्रों से उसका उसके प्रति गहरा प्रेम स्पष्ट झलकता है किंतु जोज़ेफीन ने उसके पत्रों का यदाकदा ही उत्तर दिया। बोनापार्ट के मिस्र के प्रवासकाल (१७९८-९९) में जोज़ेफीन हिपोलित चार्ल्स नामक एक अधिकारी के प्रेमपाश में बँध गई। लौटने पर बोनापार्ट ने जोज़ेफीन का परित्याग करना चाहा किंतु उसके आँसुओं और क्षमानिवेदन से द्रवित हो उसने उसे क्षमा कर दिया। १७९९-१८०४ ईo के बीच जोज़ेफीन और बोनापार्ट के संबंध अच्छे बने रहे। लेकिन बोनापार्ट की माता और भगिनी उसे जोज़ेफीन का परित्याग करने के लिये उस समय से ही विवश करने लगीं, जब अगस्त १८०२ ईo में वह प्रथम आजन्म कान्सुल बना। मई १८, १८०४ ईo को जब साम्राज्य की घोषणा हुई, जोज़ेफीन ने परिस्थिति की विकटता को सँभालने के लिये १ दिसंबर, १८०४ ईo को संपन्न हुए राज्याभिषेक के दिवसावसान में नेपोलियन बोनापार्ट से धार्मिक रीतियों से पुन: विवाहित होने की कामना व्यक्त की। पुन: विवाह हुआ किंतु जोज़ेफीन की सतर्कता के बावजूद विवाह-रीतियों में एक व्यवधान लाने में बोनापार्ट सफल हो गया और विवाह दोषपूर्ण मान लिया गया। जोज़ेफीन से बोनापार्ट को कोई संतान नहीं हुई जिसको राजनयिकदृष्टि से दोष मानकर उसने जोज़ेफीन का परित्याग कर दिया। जोज़ेफीन के गौरवमय जीवन का अंत मई २९, १८१४ ईo को पेरिस के निकट ला मालमेसन में हुआ, जिस स्थान को उसने अलभ्य फूलों और पौधों से सँवारा था।
जगन्मोहन गंगोपाध्याय
जगन्मोहन गंगोपाध्याय एक संगीतज्ञ थे।
कालीप्रसन्न सिंह
कालीप्रसन्न सिंह (23 फरवरी 1841{?} – 24 जुलाई 1870) एक बंगाली साहित्यकार थे। उन्होने महाभारत का बांग्ला में अनुवाद किया। वे एक मानवतावादी व्यक्ति थे जिन्होने विपत्तिग्रस्त अनेकों लोगों एवं आन्दोलनों की सहायता की।
गुंगुन उर्प्रारी
गुगुन उर्प्रारी (English :) एक भारतीय टीवी श्रृंखला अभिनेत्री जो प्रेम या पहेली - चंद्रकांता में महारानी रत्नगर्भा अर्थात चंद्रकांता कि माँ का किरदार निभा रही थी।  और अब वह परमअवतार श्री कृष्णा माँ यशोदा का किरदार निभा रही है।
इत्सुकुशीमा मंदिर
इत्सुकुशीमा मंदिर (厳島神社 इसकीुकुशिमा-जिंजा), इत्सुकुशीमा द्वीप (जिसे मियाजिमा के रूप में जाना जाता है) पर स्थित, एक शिंतो तीर्थस्थल है, जो अपने "तैरते" टोरि द्वार के लिए जाने जाता हैं। यह जापान में हिरोशिमा प्रांत में हात्सुकाइची शहर में हैं। मंदिर परिसर यूनेस्को की विश्व धरोहर स्थल के रूप में सूचीबद्ध है, और जापानी सरकार ने यहाँ के कई इमारतों और संपत्ति को राष्ट्रीय खजाने के रूप में नामित किया हैं।
वैसे यह मंदिर कई बार नष्ट कर हो चुका हैं, लेकिन पहले मंदिर की स्थापना शायद 6वीं शताब्दी में ही की गई थी। वर्तमान मंदिर 16वीं शताब्दी के मध्य की मानी जाती हैं, लेकिन इसका वास्तु 12वीं श़ताब्दी से पहले का माना जाता हैं। यह वास्तु 1168 में स्थापित किया गया था, जब टेरा नो कियोमोरी द्वारा धनराशि प्रदान की गई थी।
5 सितंबर, 2004 को, टायफून सोंगडा ने मंदिर को गंभीर रूप से क्षति पहुंचाई थी। बोर्डवॉक और छत को आंशिक रूप से नष्ट कर दिया गया था, और मरम्मत के लिए मंदिर अस्थायी रूप से बंद करना पड़ा था।
यह मंदिर समुद्र और तूफान के शिंतो देवता, और सूरज की देवी अमातेरसु (शाही परिवार के संरक्षक देवी) के भाई, सुसानो-ओ नो मिकोटो की तीन बेटियों को समर्पित हैं। क्योंकि इस पूरे द्वीप को ही पवित्र माना गया हैं, अत: इसकी पवित्रता बनाए रखने के लिए पुर्व में आम लोगों को इस पर पैर भी रखने की अनुमति नहीं थी। तीर्थयात्रियों को यहाँ दर्शन के लिए अनुमति देने के लिए, मंदिर को पानी के ऊपर घाट की तरह बनाया गया था, ताकि यह जमीन से ऊपर तैरता दिखाई दे। लाल प्रवेश द्वार या टौरी को इसी कारण से पानी पर बनाया गया था। आम लोगों को मंदिरों आने से पहले, अपनी नौकाओं को टौरी के अन्दर से ले जाना होता था।
मंदिर की पवित्रता बरकरार रखना इतना महत्वपूर्ण था कि 1878 के बाद से इसके पास किसी भी कि मृत्यु या जन्म नहीं होने दिया जाता हैं। आज तक, गर्भवती महिलाओं को प्रसव के दिन नज़दिक आने पर मुख्य भूमि पर वापस आना पड़ता हैं, ऐसा ही अधिक बीमार या बहुत बुजुर्ग के साथ भी किया जाता हैं। द्वीप पर शव को दफनानें या जलाने कि पूर्णता मनाहीं हैं।
जोमाय शष्टि
जामाई षष्ठी बंगाल का पारिवारिक पर्व है जो अपने जमाई के लिये मनाया जाता है। यह पर्व गर्मी के मौसम में ही आता है (बंगाल मे जैष्ट मास में पडता है)। बंगाल की उपजाऊ धरती पर इस महिने में आम, लीची, कृष्ण बदररी, पके कटहैल आदि फल होते है। इस शुभ दिन के अवसर पर बंगाल के परिवारों मे जमाई के लिये जशन का माहौल होता है पूरा परिवार ही इस दिन जश्न मनाता है।
भारत की संस्कृति में और भारत के हर समाज में ही जमाई को ज़्यादा महत्व दिय जाता है, बंगाल इसी को दर्शाता है। जिसमें बंगाल में इस पर्व को बड़े ही हर्ष उल्लास के साथ मनाया जाता है। इस पर्व पर यहां के जनमानस का आचरण बंगाल की संस्कृति का अविभाजित अंग है। कहते हैं की एक बार एक लालची बूढी औरत थी। वह हमेशा सारा खाना खा जाती थी और दोष बिल्ली पर डाल देती थी। बिल्ली माँ षष्ठी का वाहन है और उसने जाकर माँ षष्ठी से बूढी औरत की शिकायत की। माँ षष्ठी ने उस औरत को सबक सिखाने के लिये उसकी बेटी और दामाद को ले जाति है। तभी अपनी गलती मानते हुए बूढी औरत माँ की पूजा अर्चना करती है और माँ उसे उसकी बेटी और दामाद को लौटा देती है। इसी से प्रेरणा ले कर आज तक हजारों माँ और सासु माँ इस त्योहार को निरन्तर मनाते चले आ रहे हैं।
बंगाल में इस पर्व को बडे ही अनोखे तरीके से मनाया जाता है। सास अपने जमाई और बेटी को घर पर बुलाती है और सास इस समय अनेक रसम रिवाज को पूरा करती है। सुबह जल्दी स्नान आदि करके, व्रत रखते हुए एक कूलो (सूप)  में धान, दुर्बा (घास) दही, मिठाई के साथ पांच तरह के फल को कूलो (सूप) में सजा कर एक हाथ का पंखा भी रख कर चन्दन आदि के साथ और षष्ठी देवी की पूजा करती हैं। षष्ठी पूजा के बाद पवित्र जल को बेटी दामाद पर धीरे धीरे छिडका जाता है और सास अपने बेटी और जमाई की लम्बी आयु की कामना षष्ठी देवी से करती है। पूजा के बाद सास जमाई को खूब सारे उपहार देती है और उनके सिर पर हाथ रख कर उनकी लम्बी आयु की कामना करती है। इस दिन जमाई भीं अपने ससुराल जाते समय खूब मिठाई, फल इत्यादि लेकर जाते हैं और अपनी अपनी सासु माँ के लिए भी उपहार लेकर जाते हैं।
ऐसा कहा जाता है कि आदमी के दिल तक का रास्ता उसके पेट से हो कर गुजरता है। भारत में भोजन से बढ़ कर कुछ नहीं है, भोजन इस पर्व का एक महत्वपूर्ण भाग है। लूची (पूडी) और आलू की तरकारी, मोयदा (मैदा) की लूची या दाल पूड़ी कचौड़ी और हींग दही आलू की तरकारी आदि सुबह का नाश्ता दोपहर में चावल, बैंगुन भाजा, मूँग दाल, प्याज के पकोडे, मच्छली करी, या अन्ड़ा करी या मटन चिकिन, पापड़, खट्टे आम की चटनी आदि दोपहर का भोजन। इसके वाद मिठाई में रसगुल्ला, गुलाबजामुन, पांतुआ, आम दोइ, मिष्टि दोई, आदि बनता है। जमाई लोग खूब मजे से खाते पीते हैं मौज मस्ती करते हैं खूब हंसी मजाक हाय हल्ला करते हैं यह एक दिन सुसराल में जमाई की जमकर खातिरदारी होती है।
https://web.archive.org/web/20171102022359/http://hindupad.com/origin-of-jamai-sashti/ https://web.archive.org/web/20150709191510/http://timesofindia.indiatimes.com/city/navi-mumbai/Celebrating-Jamai-Sasthi-with-puja-rituals-and-good-food/articleshow/36012200.cms
खान अल-उमदान
आकेर में चार खानों में से एक होने के नाते, खान अल-उमदान १७८४ में यरूशलेम के राज्य के रॉयल कस्टम्स हाउस के स्थान पर बनाया गया था। अपने बनावट के अनुसार कई स्तंभ होने के कारण ये खान अल-उमदान के नाम से जाना जाने लगा। इसमें ग्रेनाइट और प्रकेलास () से बने चालीस स्तंभ शामिल हैं जिन्हें कैसरिया, अटलित और आकेर के क्रूसेडर स्मारकों के खंडहरोंसे लिया गया था। आकेर का शहर भूमध्य सागर के दक्षिण पूर्वी तट पर स्थित है। पुराने समय से ये इलाका व्यापार के केंद्र रहा है। एतिहासीक रूप से आकेर का बंदरगाह इस कारण व्यस्त जगह रही है और खान अल-उमदान यहा आनेवाले व्यापारीयोंका महत्वपूर्ण व्यापार स्थान रहा है। आकेर में आने वाले व्यापारियों ने खानके निचले मंजिलका गोदाम के रूप में इस्तेमाल किया जबकि दूसरी मंजिल एक आवास के रूप में कार्य किया करती थी। ऊंट के कारवां गैलिली के गांवों से शहर के बाजारों और बंदरगाह तक उत्पादन और अनाज लाया करते थे। एक लंबे समय के बाद बहाई धर्म के संस्थापक बहाउल्लाह के बढ़ावे से इस जगह को और महत्व प्राप्त हुआ और ये खान-ए-अवामीद के नाम से जाना जाने लगा। उस कालखंड में ये जगह बहाई पाठशाला के रूप के इस्तेमाल कि जाती थी। उस्मान साम्राज्य के शासक अब्दुल हामिद द्वितीय के आदेश पर १९०६ में यहा एक घंटाघर बना। ये जफा के घंटाघर जैसा था और एसे ही कई घंटाघर इस दौरान उस्मान साम्राज्य के कई शहरों मे बनाए गए। बलुआ पत्थर से बने इस घंटाघर को पांच मंजिले है और चौथी मंजिल पर चार घडीयां है। उस्मानी साम्राज्य के चांद-सितार की नक्कशी से ये घंटाघर सुशोभीत किया है। सन् २००१ में यहा नई घडीयां बिठाई बई; हर एक जो हिब्रू अंक, अरबी अंक, रोमन अंक और हिंदू-अरबी अंक प्रणाली के साथ है। सन् २००१ में पुरे आकेर के पूराने शहर के साथ खान अल-उमदान को विश्व धरोहर क दर्जा दिया गया। मई २००४ में इज़राइल के डाक टिकट पर भी ये घंटाघर दर्शाया गया है।
शिनानो नदी
शिनानो नदी (信濃川 शिनानो-गावा), जिसे इसके ऊपरी क्षेत्रों में चिकुमा नदी (千曲川 चिकुमा-गावा) के नाम से जाना जाता हैं, जापान की सबसे लंबी और चौड़ी नदी, और बेसिन क्षेत्र में तीसरी सबसे बड़ी नदी (टोन और ईशिकारी नदी के बाद) हैं। यह पूर्वोत्तर होन्शु में स्थित हैं, जापानी एल्प्स से निकलकर, जापान सागर में मिलने से पूर्व यह नागानो और निगाता प्रांत के माध्यम से उत्तर पूर्व कि ओर बहती हैं।
चिकुमा नदी, सैतामा, यामानाशी और नागानो प्रान्त की सीमा पर, आंशिक रूप से चिचिबु तमा काई नेशनल पार्क के पास जापानी एल्प्स में कोबुशिगाटेक पर्वत की पूर्वोत्तर की तलहटी से निकलती है। आगे यह योकि नदी के साथ जा मिलती है और आगे लगभग उत्तर कि ओर बहती हैं, जहाँ यू नदी () आकर इसमें शामिल हो जाती हैं, फिर यह नागानो शहर में एक उत्तर-पूर्व बेसिन की ओर बहती है, जहाँ मात्सुमोटो से साई नदी () और होशिना नदी आकर मिलती हैं। चिकुमा फिर दिशा बदलती हैं, और नागानो से निगाता प्रांत में पूर्वोत्तर की ओर बहती हैं, जहाँ इसे शिनानो नदी नाम से जाना जाता हैं। शिनानो उत्तरपूर्व कि ओर बहती हुई ओजीया और उोनुमा के बीच ऊनो नदी के साथ एक संगम करती हैं।
नदी को कई बार पार करना पड़ता है क्योंकि यह निगाता के बीच से अपना रास्ता बनाती हुई बहती हैं, इसमें कई पुल भी बनाये गये हैं, जिनमें मुख्य रूप से 1886 में बनाया गया, 782 मीटर (2,566 फीट) लंबा बांदाई ब्रिज शामिल हैं, जो उस समय जापान का सबसे लंबा पुल भी था। वर्तमान बांदाई ब्रिज, 1929 में निर्मित और राष्ट्रीय स्तर पर एक महत्वपूर्ण सांस्कृतिक संपत्ति के रूप में नामित, केवल 306.9 मीटर (1,007 फीट) लंबा हैं।
शिनानो-चिकुमा नदी प्रणाली का 11,900 वर्ग किलोमीटर (4,600 वर्ग मील) घाटी, जापान में तीसरा सबसे बड़ी हैं, और इसकी 367 किलोमीटर (228 मील) की लम्बाई, इसे देश की सबसे लंबी नदी बनाती हैं। नदी प्रणाली करीब 3 मिलियन (2009 तक) की आबादी का पालन करती हैं, इसके अलावा इसका महत्वपूर्ण उप्योग कृषि और बिजली उत्पादन में होता हैं। नदी की 880 शाखाएं हैं जो योड़ो नदी के बाद जापान में दूसरी सबसे बड़ी हैं।
शिनानो घाटी में पौधों की एक बड़ी श्रृंखला पाई जाती हैं, जिसमें 1,100 से ज्यादा प्रजातियां सम्म्लित हैं, जो नदी के किनारों पर पाई जाती हैं। घाटी, नदी के भीतर और किनारो में जानवरों की एक बड़ी श्रृंखला को आश्रय प्रदान करती हैं। हालांकि, नदी के किनारे निरंतर विकास से कई प्रजातियों के अस्तित्व को खतरा बढ़ा गया हैं।
महाभारत के विभिन्न संस्करण
महाभारत सर्वप्रथम महामुनि व्यास की रचना के रूप में प्रसिद्ध है। महामुनि व्यास से लेकर अब तक अनेक लेखकों द्वारा अनेक रूपों में महाभारत की रचना होती रही है। यह विभिन्न भाषाओं तथा साहित्य के विभिन्न रूपों काव्य, महाकाव्य, नाटक, चम्पू आदि के रूप में रचित होते रहा है।आसाम के अनेक कवियों ने राज्याश्रय मे महाभारत का आसामी अनुवाद किया था। इन्होंने महाभारत मे अनेक परिवर्तन भी किये थे।
टोन नदी
टोन नदी (利根川 Tone River) जापान के कांटो क्षेत्र की एक नदी हैं। यह 322 किलोमीटर (200 मील) लंबी (जापान में शिनानो नदी के बाद दूसरी सबसे लंबी) हैं, और इसमें 16,840 वर्ग किलोमीटर (6,500 वर्ग मील) (जापान में सबसे बड़ा) का जल निकासी क्षेत्र हैं। इसे बांदो तारो (坂東 太郎) उपनाम दिया गया है; "बांदो", कांटो क्षेत्र का एक अप्रचलित उपनाम है, और "तारो" यहाँ अपने बड़े बेटे के दिये जाने वाला एक लोकप्रिय नाम हैं। यह जापान की "तीन सबसे महानतम नदियों" में से एक माना जाता हैं, अन्य में सिकोकु में योशिनो और क्यूशू में चिकूगो सम्मलित हैं।
टोन नदी का स्रोत ईचिगो पर्वतमाला पर ओमिनाकामी पर्वत (大水 上山) (1,831 मीटर (6,007 फीट)) पर हैं, जो जूनिनेत्सु कोजन राष्ट्रीय उद्यान में गुनमा और निगाता प्रांत के बीच की सीमा पर स्थित हैं। टोन, सहायक नदियों का जल एकत्रित कर केप इनुबो, चोशी, चिबा प्रान्त में प्रशांत महासागर में जा मिलता हैं।
टोन नदी के प्रमुख सहायक नदियों में अग्माशुमा, वातारेज, किनु, ओमोइ और कोकई नदी शामिल हैं। नदी से दूर ईड़ो नदी की शाखाएं टोक्यो खाड़ी में समाती हैं।
फुकुशिमा दाइची परमाणु आपदा के परिणामस्वरूप, अप्रैल 2012 में टोन नदी से पकड़ी गई चांदी क्रूसियन कार्प मछली में रेडियोधर्मी सीज़ियम सांद्रता के 110 बेक्वेरल प्रति किलोग्राम पाए गए। नदी फुकुशिमा दाईची प्लांट से 180 किलोमीटर (110 मील) पर स्थित हैं। छह मत्स्य सहकारी समितियों और नदी के किनारे 10 शहरों को टोन से पकड़े गए मछलियों के सभी शिपमेंट को रोकने के लिए कहा गया था।
टोन नदी राजधानी इडो बाद में टोक्यो, और प्रशांत महासागर के बीच कि एक अनिवार्य अंतर्देशीय जल संपर्क था। इसके द्वारा न केवल चोशी से सोया सॉस जैसे स्थानीय उत्पादों को, बल्कि टोहोकु क्षेत्र के उत्पादों को भी लाया-लेजाया जाता था, ताकि समय की बचत हो सके और खुले समुद्र के जोखिम से बच सकें। 19वीं शताब्दी में रेलवे के आगमन के साथ टोन नदी पर आवागमन में तेजी से गिरावट आई। आज नदी में कई बांध हैं, जो महानगरीय टोक्यो के 30 मिलियन से अधिक निवासियों और बड़े पैमाने पर औद्योगिक क्षेत्रों जैसे कियो औद्योगिक क्षेत्र के लिए पानी की आपूर्ति करते हैं।
सेन्सो-जी
सेन्सो-जी (金龍山浅草寺 Sensō-ji), एक प्राचीन बौद्ध मंदिर है जो असुकुसा, टोक्यो, जापान में स्थित हैं। यह टोक्यो का सबसे पुराना और महत्वपूर्ण मंदिर हैं। पूर्व में बौद्ध धर्म के तेंदई संप्रदाय से जुड़ा यह मन्दिर, द्वितीय विश्व युद्ध के बाद यह स्वतंत्र हो गया। मंदिर के समीप पांच मंजिला पैगोड़ा, शिंतो मंदिर, असकुसा मंदिर के साथ-साथ कई पारंपरिक सामान कि दुकानें नाकाइज-डोरी स्थित हैं।
सेन्सो-जी कैनन मंदिर दया की बौद्ध देवी, गुनाईन को समर्पित हैं, और दुनिया में सबसे अधिक यात्रा किये जाने वाला आध्यात्मिक स्थल हैं, जहाँ सालाना 30 मिलियन से अधिक आगंतुक आते हैँ।
नए साल में आगंतुकों की संख्या के लिए यह जापान में शीर्ष 10 मंदिरों में से एक हैं।
यह मंदिर बोधिसत्व कैनन (अवालोकीतेश्वर) को समर्पित हैं। किंवदंती के अनुसार, दो मछुआरे भाई हिनोकुमा हामानारी और हिनोखुमा टोकनेरी को 628 में सुमिदा नदी में कैनन की एक प्रतिमा मिली थी। उनके गांव के प्रमुख हाजिनो नाकामोतो ने मूर्ति की पवित्रता को पहचाना और असकुसा में स्थित अपने घर को एक छोटे मंदिर में बदल कर इसकी स्थापना कर दी ताकि गांव के लोग कैनन की पूजा कर सके। पहला मंदिर 645 ईस्वी में स्थापित किया गया था, जो इसे टोक्यो का सबसे पुराना मंदिर बनाता हैं। टोकुगावा शोगुनेट के शुरुआती वर्षों में, टोकागुवा आईयासु ने टोकूगावा कबीले के संरक्षक मंदिर के रूप में सेंसो-जी को नामित किया। निशिनोमिया इयारारी मंदिर सेन्सो-जी के मंदिर परिसर में स्थित हैं, और एक टोरी के द्वारा मन्दिर के पवित्र मैदान में प्रवेश किया जाता है। द्वार पर एक कांस्य पट्टिका लगी हुई हैं जिसमें उन लोगों को सूचीबद्ध किया गया हैं, जिन्होंने टोरी के निर्माण में योगदान दिया था।
द्वितीय विश्व युद्ध के दौरान, बमबारी से मंदिर को नष्ट कर दिया गया था। इसे पुनः बाद में बनाया गया और आज यह जापानी लोगों के पुनर्जन्म और शांति का प्रतीक है। आंगन में एक पेड़ है जो हवाई हमलें के दौरान बमबारी से मिट गया था, यहाँ पुराने वृक्ष के ठूंठ से फिर से नया वृक्ष उग आया हैं, और मंदिर के समान ही एक प्रतीक हैं।
सेंसो-जी, टोक्यो के सबसे बड़े और सबसे लोकप्रिय त्योहार, संजा मात्सुरी का केन्द्र हैं। यह वसंत के अंत में 3-4 दिनों से अधिक समय तक के लिये होता हैं, आसपास के गलियों को सुबह से शाम तक यातायात के लिये बंद कर दिया जाता हैं।
कई पर्यटक, जापानी और विदेशी, हर साल सेंसो-जी घुमने आते हैं। आसपास के इलाकों में कैटरिंग, और खाने वाले स्थानों के कई परंपरागत दुकानें हैं, जहाँ पारंपरिक व्यंजन (हाथ से बने नूडल्स, सुशी, टेम्पपुरा आदि) मिलते हैं। नाकामीस-डोरी, द्वार से मंदिर की ओर से जाने वाली एक सड़क हैं, जहाँ किनारों में लगी छोटी-छोटी दुकानों में पन्खे, उकीयो-ए (लकड़ी ब्लॉकों प्रिंट), किमोनो और अन्य वस्त्र, बौद्ध स्क्रॉल, पारंपरिक मिठाई, गोड्ज़िला खिलौने, टी-शर्ट और मोबाइल फोन के कवर आदी की बिक्री होती हैं।  मंदिर के भीतर एक विशिष्ट चिंतनशील उद्यान हैं, जिसे विशिष्ट जापानी शैली में बनाया गया हैं।
सूरत थानी
सूरत थानी (, ) दक्षिणी थाईलैंड में स्थित सूरत थानी प्रान्त के अम्फोए म्युआंग सूरत थानी ज़िले का एक नगर है। यह थाईलैंड की राजधानी बैंकॉक से 651 कि॰मी॰ दक्षिण में स्थित है। यह सूरत थानी प्रान्त की राजधानी भी है। 2009 की जनगणना अनुसार नगर की जनसंख्या 128,179 है तथा क्षेत्रफल 68.97 वर्ग कि॰ मी॰ है। नगर का जनघनत्व 1,858.47 प्रति वर्ग कि॰ मी॰ है।
यह नगर थाईलैंड की खाड़ी के किनारे तापी नदी के मुहाने पर बसा है। यहाँ पर कोई मुख्य पर्यटक आकर्षण केन्द्र नहीं हैं। यहाँ पर क्षेत्रीय वाणिज्यिक केन्द्र है जहाँ से रबर और नारियल का व्यापार होता है।
नगर को यहाँ नाम राजा वाजिर्वुध (राम षष्ठ) के द्वारा दिया गया है, जिसका अर्थ "सज्जन लोगों का नगर" है। नगर को यह नाम स्थानीय लोगों की बौद्ध धर्म में गहरी आस्था के कारण दिया गया है। इससे पूर्व नगर का नाम बन्दोन था। नगर का यह नाम भारतीय नगर सूरत के नाम से लिया गया है जो कि भारतीय राज्य गुजरात में स्थित है। इसके अतिरिक्त नगर से बहने वाली नदी का नाम भी भारतीय नदी तापी के नाम पर रखा गया है जो कि सूरत नगर से बहती है।
सूरत थानी उष्णकटिबंधीय सवाना जलवायु के अंतर्गत आता है। यहाँ वर्ष भर तापमान स्थिर रहता है। अक्टूबर व नवम्बर में भारी बरसात होती है। सूरत थानी बैंकॉक से सीधे रेलवे लाइन द्वारा जुड़ा हुआ है। सूरत थानी रेलवे स्टेशन प्रान्त का मुख्य रेलवे स्टेशन है।
सूरत थानी हवाई अड्डा नगर से सड़क मार्ग द्वारा 30 कि॰ मी॰ की दूरी पर स्थित है।
प्रमुख फेरी घाट डॉन साक में है जो कि नगर से 40 कि॰ मी॰ पूर्व में स्थित है।
थॉमस बिल्यु
थॉमस बील्यू एक अमेरिकन उद्यमी है जिसे क्वेस्ट न्यूट्रिशन के सह-संस्थापक के रूप में जाना जाता है, जो 2014 के लिए इंक 5000 पर उत्तर अमेरिका में दूसरी सबसे तेजी से बढ़ रही निजी कंपनी थी। वह वाशिंगटन के टाकोमा में बड़ा हुआ|
टॉम पीटर डायंडिस एक्स पुरस्कार फाउंडेशन पर भी एक बोर्ड सदस्य है|
बील्यू ने रॉन पेनाना और माइक ओसबोर के साथ-साथ 2010 में क्वेस्ट पोषण की स्थापना की। कंपनी अपने पहले 3 वर्षों में 57,000% की वृद्धि हुई, और 2014 में संयुक्त राज्य अमेरिका में इंक 500 सबसे तेजी से बढ़ती कंपनियों पर # 2 स्थान पर थी। 2013 तक कंपनी ने 200 से अधिक लोगों को रोजगार दिया और 82 मिलियन डॉलर से अधिक का नफा किया। 2015 के अंत तक, क्वेस्ट 70 से अधिक देशों में 40,000 से अधिक अंक वितरण पर बेचा गया था। 2016 तक, क्वेस्ट न्यूट्रिशन ने 1,300 पूर्णकालिक कर्मचारी और 1,000 से अधिक अंशकालिक दूतों को रोजगार दिया।
बील्यू ने कहा है कि क्वेस्ट न्यूट्रिशन के साथ उनका लक्ष्य चयापचय संबंधी बीमारी को समाप्त करना था और यह दिखाना था कि भोजन "आपके लिए अच्छा हो सकता है और तब भी  स्वादिष्ट" हो सकता है।
अक्टूबर 2016 में बिलीयु और उनकी पत्नी लिसा ने एक लाभकारी मीडिया कंपनी इंपैक्ट थ्योरी की शुरुआत की, जो "वैश्विक संस्कृति को प्रभावित करने के लिए वाणिज्य की आत्मनिर्भर शक्ति का लाभ उठाने के लिए" तैयार की गई। प्रभाव सिद्धांत में 3-चरण की व्यावसायिक योजना है: चरण 1: सामुदायिक भवन। चरण 2: इनक़्युबेशन स्टेज 3: बिल्डिंग और सेलिंग जून 2017 तक, इंपैक्ट थ्योरीअभी भी इसके पहले चरण में है, इसके सोशल मीडिया प्लेटफार्मों पर 200,000 से अधिक अनुयायी हैं।
इंपैक्ट थ्योरी दुनिया के सबसे सफल लोगों में से कुछ लोगों को सफलता की मानसिकता को विकसित करने के लिए सिखाने के लिए बलियु द्वारा होस्ट किए गए एक लंबे फॉर्म मुलाकात टॉक शो को प्रकाशित करता है। उल्लेखनीय मेहमानों में माइकल स्ट्रैहन, जॉन पॉल डेजोरिया, गैरी वेयनेरचुक, मेल रॉबिंस और टिम फेरिस शामिल हैं।
बिलावल ठाट
बिलावल ठाट अथवा बिलावल थाट भारतीय शास्त्रीय संगीत की उत्तर भारतीय शैली में वर्णित दस ठाटों में से एक ठाट है। इसमे सारे स्वर शुद्ध होते हैं। इसमें स्वर समूह इस प्रकार है: सा, रे, ग, म, प, ध, नी।
वसीम अब्बास
वसीम अब्बास (उर्दू: وسیم عباس) एक पाकिस्तानी टेलीविजन, फिल्म अभिनेता और निर्देशक है। वह प्रसिद्ध अभिनेत्री सबा हमीद के पति हैं।
उनका जन्म ९ सितंबर १९६० लाहौर, पंजाब, पाकिस्तान में हुआ था। वह प्रसिद्ध गायक और अभिनेता इनायत हुसैन भट्टी के पुत्र हैं। उन्होंने एक टीवी अभिनेता के रूप में अपना करियर शुरू किया लाहौर में।
अपकेन्द्रिय बल
अपकेन्द्रीय बल (:"Centrifugal Force") वह बल होता है जिसके कारण किसी गतिशील वस्तु में, केंद्र से दूर भागने की प्रवृत्ति होती है। यह वो आभासी बल होता है जो अभिकेन्द्रीय बल के समान तथा विपरीत दिशा में कार्य करता है। क्रीम सेपरेटर तथा सेंट्रीफ्युगल ड्रायर अपकेन्द्रीय बल के सिद्धांत पर कार्य करते हैं। न्यूटन यांत्रिकी में अपकेन्द्री बल एक जड़त्वीय बल है जो वृत्तीय गति करती हुई वस्तुओं पर गति के पथ के केन्द्र से दूर त्रिज्या की दिशा में लगता हुआ प्रतीत होता है। वास्तव में यह एक कल्पित बल ("fictitious force") है, वास्तविक नहीं।
ऐतिहासिक दृष्टि से कभी-कभी अभिकेन्द्री बल की प्रतिक्रिया को अपकेन्द्री बल कहा जाता रहा है।  आज जड़त्व फ्रेम मे न्यूटन के नियमों को लागू करने के लिए कुछ ऐसे बलों की कल्पना करनी होती है। जिन्हें परिवेश में किसी पिंड से संबंधित नहीं किया जा सकता। यह बल छद्म बल या जड़त्व बल कहलाते हैं। अपकेंद्रीय बल एक ऐसा ही जड़त्वीय बल है। इसकी दिशा अपकेंद्री बल के विपरीत दिशा में होती है। कपड़ा सुखाने की मशीन, दूध से मक्खन निकालने की मशीन, आदि अपकेनद्रीय बल के सिद्धांत पर कार्य करते हैं।।
मिकोयान-गुरेविच मिग-23
मिकोयान-गुरेविच मिग-23 (Mikoyan-Gurevich MiG-23) (रूसी: Микоян и Гуревич МиГ-23; नाटो रिपोर्टिंग नाम: फ्लॉगर) एक चर-ज्यामिति लड़ाकू विमान है, जो कि सोवियत संघ में मिकोयान-गुरेविच डिज़ाइन ब्यूरो द्वारा डिजाइन किया गया है। यह सोवियत संघ के तीसरी पीढ़ी के जेट लड़ाकू वर्ग से संबंधित है। यह सोवियत संघ द्वारा नीचे-देखने/शूट-डाउन रडार डिजाइन करने का पहला प्रयास था। और पहला दृश्य रेंज मिसाइलों के साथ हथियारों से लैस होने वाला विमान भी। मिकोयान-गुरेविच मिग-23 का उत्पादन 1970 में शुरू हुआ और 5,000 से ज्यादा विमानों के निर्माण के साथ बड़ी संख्या में इसका उत्पादन किया गया। आज मिग-23 कुछ निर्यात ग्राहकों की सेना मे सीमित सेवा में कर रहे है।
मूल डिजाइन का उपयोग मिकोओन मिग -27 के आधार के रूप में भी किया गया था। जो एक समर्पित जमीन पर हमला करने वाला संस्करण था। तथा कई छोटे बदलावों में, मिग-27 की मिग-23 की नाक-माउंटेड रडार प्रणाली की जगह एक ऑप्टिकल पैनल लेजर डिजाइनर और एक टीवी कैमरा था।
मिकोयान-गुरेविच मिग-19
मिकोयान-गुरेविच मिग-19 (Mikoyan-Gurevich MiG-19) (रूसी: Микоян и Гуревич МиГ-19; नाटो रिपोर्टिंग नाम: किसान) एक सोवियत संघ का दूसरी पीढ़ी का सिंगल सीट, दो जेट-इंजन वाला लड़ाकू विमान है। यह स्तर उड़ान में सुपरसोनिक गति के लिए सक्षम पहला सोवियत उत्पादन विमान था। अमेरिका के पास इसका तुलनीय विमान अमेरिकी एफ-100 सुपर साबर था। हालांकि मिग-19 मुख्य रूप से उत्तरी वियतनाम मे अधिक आधुनिक मैकडोननेल डगलस एफ-4 फैंटम II और गणराज्य एफ-105 थंडरचिप का मुक़ाबला कर रहा था।
20 अप्रैल 1951 को, ओईकेबी-155 ने मिग-17 को "आई-340" नामक एक नए लड़ाकू में विकसित करने का आदेश दिया गया था। जो दो मिकुलिन एएम-5 बिना आफ्टरबर्न जेट इंजनों द्वारा संचालित किया गया था।
सभी सोवियत निर्मित मिग -19 वेरिएंट सिंगल-सीटर्स थे, हालांकि चीन ने शेनयांग जे-6 के शेनयांग जेजे-6 ट्रेनर संस्करण को विकसित किया है। जिसमे स्थिरीकरण की समस्याओं को दूर किया था। रूसियों ने मिग-19 को बनाने में विश्वास खो दिया था और रूसी नए उभरते हुए मिग-21 पर चले गए थे। रूसी द्वारा निर्मित मिग-19 अभी भी उत्तर कोरिया और जाम्बिया में 2014 तक सेवा में थे।
सोवियत एंटी-एयर डिफेन्स और पूर्वी जर्मनी में अपनी सेवा के दौरान, मिग-19 पश्चिमी देशो के जासूसी विमान के कई विमान मार गिरने में शामिल था। लॉकहीड यू-2 के साथ पहली दस्तावेज मुठभेड़ 1957 की शरद ऋतु में हुई थी। मिग-19 पायलट ने लॉकहीड यू-2 विमान को देखने की सूचना दी थी। लेकिन मिग-19 2,234 मीटर (7,000 फीट) ऊंचाई पर नहीं पाहुचा पाया। एक अत्यधिक विवादास्पद घटना में, 1 जुलाई 1960 को मिग-19 ने आर्कटिक सर्कल पर अंतरराष्ट्रीय हवाई क्षेत्र में एक आरबी-47एच (एस/एन53-4281) जासूसी विमान को मार गिराया था और जिसमे चार क्रू मारे गए थे जबकि दो को सोवियत संघ ने कब्जा कर लिया था। जिन्हे 1961 में छोड़ा गया था। एक और घटना में, 28 जनवरी 1964 को एक मिग-19 ने एक टी-39 सब्रेलाइनर को गोली मार दी जो एक प्रशिक्षण मिशन पर पूर्वी जर्मन हवाई क्षेत्र में भटक गया था; सभी तीन चालक सदस्य मारे गए थे।
थिमिथि
थिमिथी एक हिंदू त्यौहार है जो तमिल नाडु, दक्षिण भारत में उत्पन्न होता है जिसे दीपाली से एक हफ्ते पहले मनाया जाता है।
यह तमिल कैलेंडर के ऐपसी के महीने के दौरान आयोजित किया जाता है। थिमिथी द्रौपदी अम्मन के सम्मान में है, जिसे मारिमान के अवतार माना जाता है, और भारत, श्रीलंका, सिंगापुर, मलेशिया, मॉरीशस, रीयूनियन, दक्षिण अफ्रीका और बड़े दक्षिण भारतीय आबादी वाले अन्य देशों में अभ्यास किया जाता है। सिंगापुर में, समारोह लगभग 10 बजे सैरंगून रोड के श्री श्रीनिवास पेरुमल मंदिर से शुरू होता है और पुजारी सड़कों के माध्यम से दक्षिण ब्रिज रोड में स्थित श्री मारिमान मंदिर में लोगों की भव्य जुलूस की ओर जाता है जहां वास्तविक तीमिटी होती है। पुजारी तीमुति को अपने सिर पर कराकाट्टम के साथ गर्म जलती हुई लकड़ी से भरा गड्ढा के माध्यम से चलने से शुरू होता है। उसके बाद पुरुष भक्त अपने व्यक्तिगत वादे को पूरा करने और उनका विश्वास साबित करने के इरादे से आगे आते हैं।
भक्तों में गैर-भारतीय और गैर-हिंदुओं के अल्पसंख्यक शामिल हो सकते हैं।
त्योहार की अवधि के दौरान, महाभारत के दृश्य भक्तों और नाटक मंडलों द्वारा अधिनियमित होते हैं। आग से चलने के एक हफ्ते पहले वे पेरियाची के लिए प्रार्थना करते थे जो मरिअमैन के परिवार के सबसे महत्वपूर्ण देवताओं में से एक थे। भव्य प्रार्थना सत्र भक्तों पर उनके आशीर्वाद का अनुरोध करने के लिए आयोजित किया जाता है और त्योहार के दौरान कोई अप्रिय घटना नहीं होनी चाहिए। अरवन पूजा भी आयोजित की जाती है जिसमें भक्तों अर्जुन के पुत्र, अरवन के सम्मान में प्रार्थना करते हैं, जिन्होंने पांडवों की जीत सुनिश्चित करने के लिए देवी काली को स्वयं बलिदान किया था।
दूसरी घटना अर्जुन और द्रौपदी के बीच आयोजित एक प्रतीकात्मक भव्य विवाह समारोह है। यह शायद सबसे महत्वपूर्ण अनुष्ठान है: हिजबरी के बलिदान का एक अनुकरण, जो महाभारत युद्ध से पहले पांडवों की सफलता सुनिश्चित करने के लिए किया गया था। नकली अनुष्ठान में मानव बलिदान शामिल नहीं होता है।
भक्तों ने अपनी प्रार्थनाओं को दूध के बर्तनों को ले जाने, कुंबदिथन्दम और अंगापिराठीचनम करते हुए पेश करते हैं। मरियममैन को दूध के साथ दूध स्नान दिया जाता है जो कि भक्त लाए जाते हैं क्योंकि यह एक विश्वास है कि मनुष्य के पापों को धोया जाएगा। थिमिथी त्यौहार से दो दिन पहले, 18 दिनों की लड़ाई को याद करने के लिए एक रजत रथ जुलूस ले जाता है जो पांडवों की जीत में खत्म होता है। इस मौके पर, कृष्णा अर्जुन के सारथी होने के लिए राजी हो गए। इस अवसर को सिंगापुर में शुक्रवार और शनिवार को तिमुटी से पहले चिह्नित करते हुए, रॉक जुलूस टेलोक ब्लांगा और बुकीत मेरह जिलों के आसपास होता है।
आग गड्ढा अंतिम दिन से पहले रात तैयार की जाती है और रस्में भर में लाल गर्म रखी जाती है। भक्त लगभग 4 बजे तक अपने अनुष्ठान शुरू करते हैं और घटना 11 बजे से पहले समाप्त होती है। यह माना जाता है कि अगर वे वास्तव में द्रौपदी के प्रति समर्पित हैं तो वे आग से भरे हुए चले जाएँगे।
कुछ भक्तों को उनके पैरों पर जलने की चोट होती है। तमिलनाडु में इस तरह के अनुष्ठानों के अधीन बच्चों की चोटों की सूचना दी गई है। चलते समय अस्थिरता के कारण, बच्चे गिर जाते हैं और अक्सर उनके पैर के अलावा उनके शरीर के अन्य भागों में घायल हो जाते हैं। लेकिन अध्ययनों से पता चला है कि इस और इसी प्रकार के अनुष्ठानों में शामिल लंबे समय तक पीड़ित होने से प्रतिभागियों के लिए उत्साह की भावना हो सकती है।
पांच हजार से अधिक लोग थिमिदियां करते हैं और बहुत से लोग मस्तिष्कशून्य होते हैं, कर्ण भेदन करते हैं, देवी को भेंट के रूप में मंदिर के सामने पोंगल, किडावेट्टू (बकरी काटना) करते हैं और त्योहार मनाते हैं।
उदरामृत वटी
यह आयुर्वेद में एक प्रकार की औषधि है जिसे बहुत से औषधीय पौधों एवं खनिजों से बनाया गया है।
पुनर्नवा,भूमि आंवला, मोकय, चित्रक, आंवला, बहेड़ा, कुटकी, आमबीज, निशोथ, बिल्व, अजवायन, अतीस कड़वा, घृतकुमारी, मुक्ताशुक्ति भस्म, कसीस भस्म, लौह भस्म, मंडूर भस्म
१. इस वटी के सेवन से पेट दर्द, मन्दाग्नि,अतिसार, विबंध, अजीर्णता, आदि उदर विकारों का उपचार किया जाता है।
२. इससे यकृत के रोग, जैसे- पीलिया ठीक किया जाता है।
३. रक्ताल्पता तथा जीर्ण ज्वर आदि यकृत विकारों में विशेषत लाभ होता है।
४. इस औषधि का प्रयोग कब्ज़ और दस्त दोनों स्तिथि में किया जाता है।
५. अपच एवं भूख न लगने में भी यह लाभकारी है।
६. इसका प्रयोग अन्य औषधियों के साथ दमा, जलोदर, मुत्रधिक्य, विषाणुजनित संक्रमण, श्वसनीशोध, कृमिरोग, व्रण, बवासीर आदि के लिए भी किया जाता है।
https://web.archive.org/web/20171125054440/https://en.wikipedia.org/wiki/Phyllanthus_emblica
उमय्यद परिवार
उमय्यद परिवार या उमय्यद वंश, जिसका नाम उमय्या इब्न अब्द शम्स से निकला है। उमाय्या के महान-पोते मुआवियाह ने 661 ईस्वी में उमाय्याद खिलाफत की स्थापना की, और अपनी राजधानी दमिश्क , सीरिया को स्थानांतरित कर दी। मुअवियाह की शाखा जो मुअवियाह की थी, वह 684 में मुआविया द्वितीय के पदोन्नति के बाद शक्ति का अभ्यास करने के लिए बंद हो गई थी। और खिलाफत को मारवानिद शाखा में स्थानांतरित कर दिया गया था, जो कि खिलाफत पर शासन करना जारी रखा था और 750 में अब्बासी खलिफाओ द्वारा हत्या उमय्यद खलीफा कर दी जाती थी।। जिसके बाद अब्द अल-रहमान नामित उमायद खलीफा ने नरसंहार से भाग कर इबेरियन प्रायद्वीप (अल-आँडालस) में एक अमीर रूप शासन किया , जहां उन्होंने कॉर्डोबा शहर से एक स्वतंत्र अमीरात का शासन किया। उनके वंश ने कोर्डोबा के अमीरात पर शासन करना जारी रखा जो 11 वीं शताब्दी तक रहा,
नंदिवर्मन तृतीय
नन्दिवर्मन तृतीय, पल्लव राजवंश का शासक था जिसने ८४६ ई से ८६९ ई तक शासन किया। वह दंतिवर्मन का पुत्र तथा नंदिवर्मन द्वितीय का पौत्र था।
नंदिवर्मन द्वितीय
नन्दिवर्मन द्वितीय (पल्लवमल्ल) (७२० ई से ७९६ ई) पल्लव शासक था जिसने भारत के दक्षिणी भागों में शासन किया। सेन का कथन है कि नन्दिवर्मन ने 730 से 795 ई तक शासन किया और बैकुण्ठ-पेरुमल मंदिर बनवाया।
अगुंग पर्वत में ज्वालामुखी विस्फोट (2017)
नवंबर 2017 में इंडोनेशिया के बाली द्वीप पर स्थित एक सक्रिय ज्वालामुखी अगुंग पर्वत में विस्फोट हुआ जिसके कारण निकटवर्ती क्षेत्रों में अफरा-तफरी मच गई तथा साथ ही वहाँ से होने वाले हवाई यात्रा में भी बाधा हुई। 28 नवंबर 2017 तक चेतावनी बढ़ा दी गई हैं और लोगों को वहाँ से विस्थापित करने के आदेश दिये जा चुके हैं। सितंबर 2017 में, ज्वालामुखी के आसपास गड़गड़ाने और भूकंपी गतिविधि की वृद्धि से यहाँ उच्चतम स्तर पर सतर्कता बढ़ा दी गई और 122,500 लोगों को ज्वालामुखी के आसपास के क्षेत्रों के लोगों को अपने घरों से विस्थापित किया गया। इन्डोनेशियाई राष्ट्रीय आपदा प्रबंधन प्राधिकरण ने 24 सितंबर को ज्वालामुखी के आसपास 12 किलोमीटर का बहिष्कार क्षेत्र घोषित किया।
विस्थापित लोगों को क्लुंगकुंग, करांगासम, बूलेंग और आसपास अन्य क्षेत्रों के खेल हॉल और अन्य समुदाय भवनों में ठहराया गया हैं। निगरानी केन्द्र टेंबूकू, रेंडांग, करंगसाम रीजेंसी में बनाया गया हैं, जहाँ से आसन्न विस्फोट संकेतों की तीव्रता पर निगरानी रखी जा रही हैं।
25 सितंबर को 844 ज्वालामुखी कंपन का अनुभव हुआ, और 26 सितंबर को दोपहर तक 300 से 400 भूकंप आए। भूकंप विशेषज्ञों ने कम्पन की बल और आवृत्ति पर चिंता जताया, क्योंकि इसके अनुसार ज्वालामुखी के विस्फोट में बहुत कम समय हैं।
अक्टूबर के आखिर में, ज्वालामुखी की गतिविधि में काफी कमी आ गई, जिससे अक्टूबर 29 को सतर्कता को थोड़ा कम कर दिया गया।
21 नवंबर (यूटीसी) पर 09:05 बजे एक छोटा विस्फोट हुआ, जिससे समुद्रतल से 3,842 मीटर (12,605 फीट) ऊपर तक राख के बादल पहुंच गये। हजारों लोग तुरंत क्षेत्र से भाग गए, और 29,000 से अधिक अस्थायी शरणार्थियों को करीब 270 से अधिक स्थानों में पहुँचाया गया।
एक शैलभूत विस्फोट शनिवार, 25 नवंबर को शुरू हुआ। जिसके परिणामस्वरूप मैग्मा के टुकड़े ज्वालामुखी पहाड का मुख से 1.5-4 किमी ऊपर तक जाने की सूचना मिली, जो दक्षिण की तरफ बह रही थी और इसके साथ आसपास के क्षेत्र में धूल और राख की एक पतली परत फैल गई, जिससे वहाँ से होने वाले ऑस्ट्रेलिया और न्यूजीलैंड के लिए हवाई जहाज के उड़ानों को रद्द करना पड़ा। बाद में रात में गड्ढ़े के आसपास एक नारंगी चमक देखा गया, जिससे यह पता चलता है कि ताजा शैलभूत (मैग्मा) में सतह पर पहुंच गया हैं। 26 नवंबर 2017 को 23:37 (जीएमटी) पर, एक और विस्फोट हुआ, जोकि एक सप्ताह से भी कम समय में दूसरा विस्फोट था।
26 नवंबर 2017 को न्गुराह राय अंतरराष्ट्रीय हवाईअड्डा को बंद कर दिया गया, जिससे वहाँ कई पर्यटक फंसे गये।
बहुत से लोग जिन्हें खाली करने की सलाह दी गई थी, उन्होंने ऐसा नहीं किया है और अब वो वहाँ फसे हुए हैं। लहर कि सूचना दी गई हैं। ज्वालामुखी के 6 मील (9.7 किमी) त्रिज्या में 100,000 से अधिक लोगों को निकालने का आदेश दिया गया हैं।
अमीना जे. मोहम्मद
अमीना जे मोहम्मद:Amina J Mohammad, (जन्म 27 जून 1961) संयुक्त राष्ट्र की वर्तमान उप-सचिव-जनरल हैं और इससे पहले नाइजीरिया की एक पर्यावरण मंत्री थी।. अमीना मोहम्मद का जन्म 1961 ईस्वी में गोम्बे राज्य, उत्तर-पूर्वी नाइजीरिया में हुआ था और अमीना अपने माता-पिता की पांच बेटियों में सबसे बड़ी है।
स्वयंभूनाथ
स्वयंभूनाथ (या, स्वयम्भू स्तूप) काठमाण्डू नगर के पश्चिम में एक पहाड़ी पर स्थित एक प्राचीन बौद्ध स्तूप है। बौद्ध धर्म के अनुयायी नेवारी लोगों के दैनिक जीवन में स्वयंभूनाथ का केन्द्रीय स्थान है। यह स्थान उनके लिये सबसे पवित्र बौद्ध स्थल है। तिब्बती लोगों तथा तिब्बती बौद्ध-धर्म के अनुयायियों के लिये बौद्धनाथ के बाद इसका ही स्थान है।
विश्व धरोहर में सम्मिलित स्वयंभू विश्‍व के सबसे भव्य बौद्ध स्थलों में से एक है। इसका संबंध काठमांडू घाटी के निर्माण से जोड़ा जाता है। काठमांडू से तीन किलोमीटर पश्चिम में घाटी से 77 मी. की ऊंचाई पर स्थित है स्वयंभू। इसके चारों ओर बनी आंखों के बार में माना जाता है कि ये गौतम बुद्ध की हैं जो चारों दिशाओं में देख रही हैं।
मधुकान्त झा मधुकर
पंडित मधुकांत झा मधुकर (19 जनवरी 1924 - 2017 ) एक मैथिली कवि एवं संस्कृत, हिन्दी सहित अनेकों भाषाओं के विद्वान थे।
रे मिस्टेरियो
आॅस्कर गुतिएरेज़ रूबियो (जन्म 11 दिसंबर 1974) अमेरिकी पेशेवर पहलवान हैं। वह अपने रिंग नाम रे मिस्टेरियो से बेहतर जाने जाते हैं। वह 2002 से 2015 तक वर्ल्ड रेसलिंग एंटरटेनमेंट (WWE) के साथ अनुबंधित थे। फिलहाल वह लूचा अंडर्ग्रौंड के साथ अनुबंधित हैं।
मिस्टेरियो ने अपने WWE कैरियर में दो बार वर्लड हॅविवेट चैंपियनशिप, एक बार इंटरकांटिनेंटल चैंपियनशिप और एक बार WWE चैंपियनशिप जीता हैं। वह 2006 के राॅयल रंबल के विजेता हैं।
नाकर
नाकर गुजराती भाषा के मध्यकालीन कवि थे जिन्होंने रामायण और महाभारत दोनों का गुजराती मे भाषांतर कीया था।
नाकर की रामायण की प्रति डाहीलक्ष्मी पुस्तकालय, नडियाद मे है। इस प्रति मे ७ काण्ड हैं और प्रति क समय संवत १६२४ का हैं। इसके आरंभ के और अंत के पृष्ठ फटे हुए हैं। यह रामायण गुजराती 'कडवु' मे विभाजित हैं।
बालकाण्ड अयोध्याकाण्ड अरण्यकाण्ड किष्किंधाकाण्ड सुंदरकाण्ड युद्धकाण्ड उत्तरकाण्ड
आदिपर्व सभापर्व आरण्यकपर्व विराटपर्व भीष्मपर्व शल्यपर्व गदापर्व सौप्तिकपर्व स्त्रीपर्व
दुबई क्रीक
दुबई क्रीक (), दुबई, संयुक्त अरब अमीरात में स्थित एक खारे जल की खाड़ी हैं। इससे पहले यह रास अल खोर वन्यजीव अभयारण्य का हिस्सा था, लेकिन नई दुबई कैनाल के हिस्से के रूप में अब यह फ़ारस की खाड़ी तक फैली हुई हैं। कुछ स्रोतों का कहना है कि खाड़ी, अंतराल में अल ऐन तक विस्तारित था, और प्राचीन यूनानियों ने इसे जारा नदी नाम दिया था।
इतिहास के अनुसार, क्रीक ने शहर को दो मुख्य वर्गों में विभाजित किया - देइरा और बुरे दुबई। इसके बुरे दुबई क्रीक क्षेत्र में बानी यास जनजाति के लोग पहली बार 19वीं शताब्दी में बस गए, और शहर में अल मकतौम राजवंश की स्थापना की। 20वीं शताब्दी की शुरुआत में, क्रीक, हालांकि बड़े पैमाने पर परिवहन हेतु अक्षम था, लेकिन फिर भी भारत या पूर्वी अफ्रीका से आने वाले नावों के लिए एक छोटी बंदरगाह के रूप में सेवारत था। यद्यपि यह तेज जलप्रवाह के कारण जहाजों की प्रविष्टि में बाधा उत्पन्न करता हैं, क्रीक, शहर में एकमात्र बंदरगाह होने के कारण दुबई की व्यावसायिक स्थिति स्थापित करने में एक महत्वपूर्ण तत्व रहा। दुबई का मोती उद्योग, जिसने शहर की अर्थव्यवस्था का मुख्य क्षेत्र बनाया, मुख्यतः 1930 के दशक में सुसंस्कृत मोती कि खेती के आविष्कार से पुर्व क्रीक पर ही आधारित था। मत्स्य पालन, उस समय भी एक महत्वपूर्ण उद्योग भी, क्रीक पर आधारित था, जिसका गर्म और उथले पानी समुद्री जीवन की एक विस्तृत विविधता का पालन करता था।सितंबर 2007 में, खाड़ी में 484 मिलियन यूएई दिरहम (यूएस $132 मिलियन) का विस्तार कार्य समाप्त हो गया था, अब यह शेख जयाद रोड पर मेट्रोपॉलिटन होटल के दक्षिण में समाप्त होता है। 9 नवंबर 2016 को दुबई जल नहर के नाम से एक अंतिम 2.2-किलोमीटर विस्तार कार्य का उद्घाटन किया गया। इसके अतिरिक्त, दुबई क्रीक पर सात द्वीपों के नाम से जाना जाने वाला एक नया प्रोजेक्ट " द लैगून्स" प्रस्तावित किया गया हैं। दुबई क्रीक के लिए तीन अतिरिक्त पुलों की योजना बनाई जा रही है, वो हैं सातवाँ क्रॉसिंग, अल शिंदघा ब्रिज और पांचवाँ ब्रिज।
हीथ स्लेटर
हीथ वालेस मिलर (जन्म 15 जुलाई 1983) अमेरिकी पेशेवर पहलवान हैं जो अपने रिंग नाम हीथ स्लेटर से जाने जाते हैं। वह फिलहाल वर्ल्ड रेसलिंग एंटरटेनमेंट (WWE) के साथ अनुबंधित हैं।
वुज़ू
वुज़ू ("", वुदू ; ) शरीर के भागों को धोने के लिए एक इस्लामी प्रक्रिया है, यह शुद्धि का एक धार्मिक तरीका है। वुज़ू में हाथ, मुंह, नाक(अंदरूनी), बाजुएँ, सिर और पाँव को पानी से धोना शामिल है और यह इस्लाम में धार्मिक अनुष्ठान का एक महत्वपूर्ण अंग है।"'"कौनसी गतिविधियो में वुज़ू ज़रूरी होता है, ये किन-किन धार्मिक विधियो से गठित होता है और इसे क्या तोड़ता (भंग) या अमान्य करता है ' ये सब मामले फ़िक़्ह (इस्लामी न्यायशास्त्र) के अंतर्गत आते हैं और विनिर्दिष्टतः यह नियम स्वछता से संबंधित है।
वुज़ू आम तौर पर नमाज़ों (औपचारिक प्रार्थनाओं) की तैयारी करने के लिए और पवित्र-क़ुरआन को थामने या पढ़ने से पहले भी किया जाता है। पेशाब, शौच, अधोवायु (पाद), गहरी नींद और ज़रा भी खून बहना इन अशुद्ध करने वाली गतिविधियों से वुज़ू अमान्य या टूट जाता है।
जय रुद्
जय रुद्र (जन्म २८ दिसम्बर १९८९) एक भारतीय अभिनेता और पूर्व मॉडल हैं जो तमिल की फिल्मों में दिखाई देते हैं।।
छिरकथूर पूरम
'छिरकथूर पूरम  पलक्काड़ का एक् वार्षिक त्योहार है। पालक्काड़ उत्तरी केरल का एक जिला है। यह त्यौहार एक मंदिर में होता है जिसक नाम है - श्री छिरकथूर भगवती मंदिर। इस त्योहार का मुख्य आकर्षण है - झूल से अलंकृत किए हुए सत्ताईस हाथियों के भव्य जुलूस। बड़े पैमाने पर अलंकृत पोशाक में ख्डे हुए इन शांत दिग्गजों की यह दृष्टि अति मनोहर और लुभावनी होते है। केरल के पारंपरिक ऑर्केस्ट्रा, जिसको पंचवाद्यम  नाम से जान जाते है, और पंडीमेलाम जब शुरू होता है तब लोगों के मन में जोश उमड़ आता है। वे इस उत्सव को ज़्यादा उत्साहित बनाने मॅ मदद क्र्रते है। थेय्यम, कालवेला, कथकली, कुम्भकाली, ठट्टीमेल कूथू आदि जैसे विभिन्न कला रूपों का भी प्रदर्शन किया जाता है जो इस त्योहार को और भी मनोरंजित बनाते है।छिरकतूर पूरम मलयालम महीना 'कुम्भं' में 'मेडम' दिवस में मनाया जाता है । इस महीने में गरमी अधिक होता है, फिर भी लोग गर्मी को भूलकर उत्सव के जोश में डूबे रहते हैं। मंदिर इस समय बहुत रंगीन और सुंदर दिखता है। इस महोत्सव में सात क्षेत्रों भाग लेते हैं - ओट्टपलम, पल्लड़मंगलम, पालप्पुरम, एरककोत्तिरि, मिटना, उत्तरी और दक्षिणी मंगलम। वे केरल की समृद्ध और जीवंत संस्कृति को प्रदर्शित करने के लिए कड़ी मेहनत करते हैं। छिरकतूर पूरम एक रंगीन त्यौहार है । पूरम के बाद 'मोलाईडल  पूथन' और 'थिरा' ह्र्र एक हिदू घर मॅ जाते हैं। वह दोनों ही इस क्षेत्र के ग्राम त्योहारों का एक अनिवार्य हिस्सा है। पूथन बजाने वाले आमतौर पर उज्ज्वल (आमतौर पर लाल) में पहनते हैं, सोने के रंग के ट्रिंकेट के साथ सुशोभित कसकर वेशभूषाएं भी पहनते हैं। उनका बढा मुरेठा, जिसमें मोर पंख हैं, उनके प्रभावशाली मुखौटे आदि सब दिलचस्प हैं। थिर बजाने वाले अर्धविराम काली ताज पहनते है जिसमे देवी के चित्र होते है। ज्यादातर थिरा बजाने वाले लोग क़लाबाज़ी में बहुत प्रतिभाशाली होते हैं। यह उनके प्रदर्शन को और अधिक रोचक बनाता है। नायादियों - लोगों की एक विशेष जनजाति भी घरों में जाते हैं। वे अपने आदिवासी गीतों को गाते हुए जाते हैं। अगला रिवाज है - पराएदुप्पू। 'वेळीचापाडु', जिन्हे प्रकाश का खुलासा माना जाता हैण्, देवता और भक्तों के मध्य मध्यस्थ है। "वेळीचापाडु' शब्द का मतलब है - जो हर समस्या पर प्रकाश डालता है। जब देवता उनमे , प्रवेश करता है, वे एक उन्माद में नृत्य करते है। वे भी घर-घर में जाकर एक पतीला में धान, केला आदि स्वीकार कर लेते हैं।अगले आने वाले समारोह है - कुतिरक्कु थालावेककाल। कई बड़े घोड़े बांस की छड़ें और केनेन पत्ते कए उपयोग करके बनाए जाते है। प्रत्येक घोड़ा सेना के एक सैनिक को दर्शाता है। जब शरीर निर्माण खत्म हो जाता है, तब सर लगाना शुरु हो जाता है। प्रत्येक क्षेत्र के इस प्रसंग का अपना स्वयं का रूप होता है। पूरम के दिन लोग अपने घोड़ों को चिरकतूर मंदिर में ले जाते हैं और कुथिरकली का प्रदर्शन  करते है.। ये घोड़े एक-दूसरे के साथ पूरम में प्रतिस्पर्धा करते हैं। जो सबसे ज्यादा घोड़े को फेंकता है या उठता  है वह सबसे अच्छा खिलाड़ी माना जाता है। पूरम घोड़े की रैली से शुरु होत है। इसके बाद हाथी रैली होती है। इन सबके बाद आतिशबाजी शुरू होत्ता हैं। ज्यादातर लोग इसके बाद जाते हैं, लेकिन कुछ लोग सुबह के पूर्कम के लिए पीछे रह जाते हैं।
कडाफ
कडाइफ नूडल्स एक प्रकार का पतला है तुर्की नूडल्स। वे आटा और पानी से बनाये जाते हैं जो एक छलनी के माध्यम से गर्म धातु का खाना पकाने के लिए डाला जाता है। नूडल्स बहुत कम हैं वे मध्य पूर्व आर्न डेसर्ट और [[भूमध्य सागर के आसपास] अन्य खाद्य पदार्थ बनाने के लिए उपयोग किए जाते हैं। यह [[बक्लाव]] और [[केनाफे]] जैसी एक लोकप्रिय तुर्की मिठाई है[[श्रेणी:तुर्की की संस्कृति]]
महम्मदपुर
महम्मदपुर [अंग्रेजी : Mahammadpur] गांव भारत गणराज्य के बिहार प्रान्त में सिवान जिले के आन्दर तहसील में स्थित है। जनगणना 2011 की जानकारी के अनुसार महम्मदपुर गांव का स्थान कोड या गांव कोड 231336 है। यह सिवान से 26 किमी दूर स्थित है, 2009 के आंकड़ों के मुताबिक, महम्मदपुर गांव एक ग्राम पंचायत भी है। गांव का कुल भौगोलिक क्षेत्र 157 हेक्टेयर है।महम्मदपुर की कुल जनसंख्या 1343 है।यहाँ पुरुषों की संख्या 2,051 तथा महिलाओं की संख्या 1,935 है। महम्मदपुर गांव में लगभग 552 घर हैं। सिवान का सबसे निकटतम शहर असावं है जो लगभग 3 किमी दूर है। इस गांव में गर्व का इतिहास है कृषि इस गांव का मुख्य पेशा है। फिर भी यह गांव औद्योगिक विकास की प्रतीक्षा कर रहा है। शिक्षा, पेयजल, सड़क और बिजली इस गांव की मुख्य चिंता है। युवा पीढ़ी आजकल मोबाइल, लैपटॉप और कंप्यूटर तकनीक की ओर आकर्षित होती है। अगर बैंकों और वित्त संस्थानों ने ग्रामीणों को ऋण और अन्य वित्तीय सहायता प्रदान की, तो यह गांव वास्तविक विकास को देखेगा। मेडिकल और स्वास्थ्य सेवाओं में सुधार किया किये जाने की ज़रूरत है
कृष्णराव शंकर पण्डित
कृष्णराव शंकर पण्डित (1893–1989) भारत के एक संगीतकार थे जिन्हें ग्वालियर घराने का प्रमुख गायक माना जाता है। उन्होने संगीत से सम्बन्धित अनेक लेख एवं ८ पुस्तकों की रचना की है। उन्होने शंकर गन्धर्व महाविद्यालय की स्थापना की।
मदाबा
मदाबा:Madaba, (; हिब्रू: "मेदिवाह")एक प्राचीन शहर है इसका वर्णन हिब्रू बाइबिल या ईसाई बाइबल में पुराने नियम में दर्ज है है। अब मदाबा के नाम से जाना जाता है जो मध्य जॉर्डन में माडाबा प्रांत की राजधानी है, जहां लगभग 60,000 लोगों की आबादी है। इसके बीजान्टिन तथा उमय्यद मोज़ेक और बीजान्टिन काल से पवित्र भूमि की विशेष रूप से एक बड़ी मोज़ेक नक्शा के लिए मशहूर। मादाबा राजधानी अम्मान से 30 किलोमीटर (19 मील) दक्षिण पश्चिम स्थित में है।
नबी अय्यूब का मकबरा
नबी हजरत अय्यूब का मकबरा यह मकबरा ओमान के ढोफ़र क्षेत्र में सलालाह शहर की पहाड़ियों में स्थित है। हजरत अय्यूब को इस्लाम ईसाई और यहूदी धर्म में एक पैग़म्बर के रूप में मानते हैं।